CELEX: 62008CN0004
Language: el
Date: 2008-01-04 00:00:00
Title: Υπόθεση C-4/08: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof Baden-Württemberg (Γερμανία) στις 4 Ιανουαρίου 2008 — Michael Mario Karl Kerner κατά Land Baden-Württemberg

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/15
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof Baden-Württemberg (Γερμανία) στις 4 Ιανουαρίου 2008 — Michael Mario Karl Kerner κατά Land Baden-Württemberg
   (Υπόθεση C-4/08)
   (2008/C 79/28)
   Γλώσσα διαδικασίας: η γερμανική
   Αιτούν δικαστήριο
   Verwaltungsgerichtshof Baden-Württemberg
   Διάδικοι στην υπόθεση της κύριας δίκης
   
      Προσφεύγων/Εφεσείων: Michael Mario Karl Kerner
   
      Καθού/Εφεσίβλητο: Land Baden-Württemberg
   Προδικαστικά ερωτήματα
   
               1)
            
            
               Απαγορεύει το άρθρο 8, παράγραφος 4, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης (1), την εφαρμογή της διάταξης του εθνικού δικαίου που προβλέπει, σε περίπτωση που έχει αφαιρεθεί στην ημεδαπή η άδεια οδήγησης, ότι η αναγνώριση της άδειας οδήγησης που χορηγήθηκε στη συνέχεια από άλλο κράτος μέλος είναι δυνατή υπό την προϋπόθεση ότι αποδεικνύεται ότι έχουν εκλείψει οι περιστάσεις που οδήγησαν αρχικά στην αφαίρεση της άδειας οδήγησης, ακόμη και αν
               
                           —
                        
                        
                           η αναγνώριση αυτής της άδειας οδήγησης δεν επιβάλλεται προς τον σκοπό της υλοποίησης της θεμελιώδους ελευθερίας των πολιτών της Ευρωπαϊκής Ένωσης να κυκλοφορούν ελεύθερα,
                        
                     
                           —
                        
                        
                           η άδεια οδήγησης χορηγήθηκε από το άλλο κράτος μέλος κατά πρόδηλη παράβαση των διατάξεων της εν λόγω οδηγίας (της απαίτησης κατοικίας),
                        
                     
                           —
                        
                        
                           το κράτος μέλος που εξέδωσε την άδεια οδήγησης διαπίστωσε επίσης προφανώς, κατά τη χορήγηση της άδειας αυτής, την πρόδηλη παράβαση των επιτακτικών κανόνων της εν λόγω οδηγίας,
                        
                     
                           —
                        
                        
                           σύμφωνα με τις διαπιστώσεις του κράτους μέλους κατοικίας, το κράτος μέλος έκδοσης της άδειας οδήγησης δεν προβαίνει γενικά στην ακύρωση των αδειών οδήγησης που αντιβαίνουν στο κοινοτικό δίκαιο,
                        
                     
                           —
                        
                        
                           ο ενδιαφερόμενος απέκτησε την άδεια οδήγησης στο άλλο κράτος μέλος κατά καταχρηστική εκμετάλλευση δικαιώματος, με σκοπό την καταστρατήγηση των διατάξεων του κράτους μέλους κατοικίας οι οποίες διέπουν καταρχήν, σύμφωνα με την οδηγία, τη χορήγηση νέας άδειας οδήγησης, και το κράτος μέλος έκδοσης της άδειας έπρεπε κανονικά να έχει γνώση της καταχρηστικής αυτής εκμετάλλευσης,
                        
                     
                           —
                        
                        
                           και η ιατρική εξέταση της ικανότητας οδήγησης του ενδιαφερόμενου, η οποία πραγματοποιήθηκε στο κράτος μέλος έκδοσης της άδειας οδήγησης πριν από τη χορήγηση της άδειας αυτής, δεν ανταποκρινόταν προφανώς, μολονότι ήσαν γνωστοί οι λόγοι για τους οποίους είχε αφαιρεθεί η αρχική άδεια οδήγησης, στις απαιτήσεις που θα έπρεπε να ισχύουν ενόψει των λόγων στους οποίους οφειλόταν η προγενέστερη αφαίρεση της άδειας, οπότε το γεγονός ότι ο ενδιαφερόμενος εξακολουθεί να οδηγεί συνιστά σημαντικό κίνδυνο για τη ζωή και τη σωματική ακεραιότητα των πεζών και των άλλων οδηγών;
                        
                     Σε περίπτωση καταφατικής απάντησης στο πρώτο ερώτημα:
            
         
               2)
            
            
               Έχει το άρθρο 8, παράγραφος 2, της οδηγίας 91/439/ΕΟΚ την έννοια ότι το κράτος μέλος κατοικίας, υπό τις περιστάσεις που περιγράφονται στο πρώτο ερώτημα, είναι μεν υποχρεωμένο να αναγνωρίσει την άδεια οδήγησης που έχει χορηγηθεί από άλλο κράτος μέλος της Ευρωπαϊκής Ένωσης — οπότε ο κάτοχός της έχει καταρχήν το δικαίωμα να οδηγεί οχήματα στην ημεδαπή — αλλά μπορεί τουλάχιστον, προκειμένου να αντιμετωπίσει, για λόγους οδικής ασφάλειας, τον σημαντικό κίνδυνο που συνιστά ο κάτοχος αυτός, να ελέγχει την ικανότητά του να οδηγεί, λαμβάνοντας υπόψη τους λόγους που οδήγησαν προηγουμένως στην αφαίρεση της άδειας οδήγησης και που δεν μπορεί να θεωρηθεί ότι έχουν εξαλειφθεί λόγω της μεταγενέστερης χορήγησης άδειας οδήγησης από άλλο κράτος μέλος της Ευρωπαϊκής Ένωσης;
            
         
      (1)  EE L 237, σ. 1.